Medicul urolog Gheorghe Niţă afirmă că cel mai bine este să consumăm apă îmbuteliată și avertizează că trebuie să evităm apa cu un conținut foarte mare de nitriți deoarece, în timp, poate duce la apariția unor boli grave, printre care și cancerul.
"Cred că ar trebui precizat de la început că este indicat a se consuma apa care este îmbuteliată. Este un lucru foarte periculos să consumăm din ape care nu sunt controlate. Nu știm dacă sunt microbiologic pure sau nu, nu știm ce compoziție au, nu știm dacă nu cumva sunt infestate și dacă nu cumva noi credem că sunt. (...) Este sănătos să bem 2 litri de apă pe zi, de exemplu. Problemele cele mai importante ale aparatului urinar legate de apă pot fi pietrele sau litiaza. O apă de o calitate proastă și plină de chimicale este o apă care poate determina sau favoriza inclusiv apariția cancerelor.
Dr. Gheorghe Niţă: Ideal ar fi ca apa care să fie îmbuteliată într-un recipient de sticlă
Sunt pacienţi care vin cu cancer la vezica urinară și care n-au altă explicație decât faptul că probabil niște ani au băut apă cu un conținut foarte mare de nitriți și care poate duce în timp la apariția acestor boli foarte grave.
Ideal ar fi ca apa care să fie îmbuteliată într-un recipient care este inert și mă refer aici la sticlă, ar fi ideal și ar fi recomandat să putem bea astfel de apă.
Plasticul, într-adevăr, nu este inert, din păcate, de multe ori nu este depozitat în condiții ideale și atunci când este expus la temperaturi mari.
Consumul de apă sigur poate fi făcut sau recomandat în funcție de greutate, dar şi în funcţie de mediul în care stai. Dacă stai într-un mediu cu temperaturi extreme, transpiri mult dacă faci sport. Evident, această cantitate de apă trebuie crescută.", a declarat dr. Gheorghe Niţă în cadrul rubricii Sfat de Sănătate de la Antena 3 CNN.
Fiți la curent cu ultimele noutăți. Urmăriți DCNews și pe Google News